મક્કમ નિર્ધાર સાથે આગળ વધેલી 30 વર્ષીય પરિણીતા મિનાક્ષી પુરોહિત શહેરના દેવીના પાર્ક વિસ્તારમાં રહે છે. મીનાક્ષી ધો. 7થી જ ફોર વ્હીલર ગાડી ચલાવવાનો શોખ રાખતી હતી. મિનાક્ષીના જીવનમા મોટા વળાંકો આવી ચુક્યા છે. 16 વર્ષની ઉંમરની હતી ત્યારે બીમારીના કારણે એક વર્ષ સુધી કોમામાં રહી હતી. મનોચિકિત્સકની સારવાર બાદ સાજી થઈ એ પછી શોખને આગળ વધારીને આજે ગુજરાતની સૌથી નાની વયની મહિલા સ્પોર્ટસ કાર ડ્રાઈવર બની છે.